P6_TA(2006)0223
A természeti katasztrófák területfejlesztési vonatkozásai
Az Európai Parlament állásfoglalása a természeti katasztrófákról (tűzvészek, aszályok és árvizek) –
területfejlesztési vonatkozások (2005/2193(INI))
Az Európai Parlament,
–tekintettel a Bizottságnak az EU harmadik országok katasztrófáira és válságaira történő reagálásának erősí-
téséről szóló közleményére (COM(2005)0153),
–tekintettel a globális éghajlatváltozás legyőzése című 2005. november 16-i állásfoglalására (1),
–tekintettel a közösségi polgári védelmi mechanizmus fejlesztéséről szóló bizottsági közleményre
(COM(2005)0137),
–tekintettel a Bizottság által előterjesztett, a közösségi polgári védelmi mechanizmus kialakításáról szóló
tanácsi határozatra irányuló javaslatra (átdolgozás) (COM(2006)0029),
–tekintettel a Bizottság „Árvízkockázatok kezelése –árvízmegelő zés, árvíz elleni védekezés és árvízkárok
mérséklése” című közleményére (COM(2004)0472),
–tekintettel a Bizottság által előterjesztett, az árvizek értékeléséről és kezeléséről szóló európai parlamenti
és tanácsi irányelvre irányuló javaslatra (COM(2006)0015),
–tekintettel a Bizottság által előterjesztett, az Európai Unió Szolidaritási Alapjának létrehozásáról szóló
európai parlamenti és tanácsi rendeletre irányuló javaslatra (COM(2005)0108),
–tekintettel az EK-Szerződés 2. és 6. cikkére, amelyek értelmében a környezeti szempontból fenntartható
gazdasági fejlődés elősegítése érdekében a környezetvédelmi követelményeket be kell emelni a Közösségtöbbi politikájába,
–tekintettel a Bizottság közös kutatási központját felváltó környezetvédelem és a fenntartható fejlődés inté-
zete éghajlatváltozásról és a víz európai vonatkozásairól szóló jelentésére (
2),
–tekintettel az Egyesült Nemzetek éghajlat-változási keretegyezményéhez csatolt 1997. december 11-i
Kiotói Jegyzőkönyvre, valamint annak az Európai Közösség általi 2002. április 25-i ratifikációjára,
–tekintettel a Közösségen belüli erdők és környezeti kölcsönhatások megfigyeléséről (Forest Focus) szóló
2003. november 17-i 2152/2003/EK európai parlamenti és tanácsi rendeletre (3),
–tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támoga-
tásról szóló 2005. szeptember 20-i 1698/2005/EK tanácsi rendeletre (4),
–tekintettel a strukturális alapokra vonatkozó általános rendelkezések megállapításáról szóló 1999.
június 21-i 1260/1999/EK tanácsi rendeletre (5),
–tekintettel a Kohéziós Alap létrehozásáról szóló 1994. május 16-i 1164/1994/EK (6) tanácsi rendeletre,
melyet az 1264/1999/EK (7) és 1265/1999/EK (8) tanácsi rendelet módosított,
–tekintettel az Európai Szociális Alapról szóló, 1999. július 12-i 1784/1999/EK európai parlamenti és
tanácsi rendeletre (9),2006.12.7. C 297 E/369 Az Európai Unió Hivatalos Lapja
2006. május 18., csütörtökHU
(1) Elfogadott szövegek, P6_TA(2005)0433.
(2) http://ies.jrc.cec.eu.int/fileadmin/Documentation/Reports/Inland_and_Marine_Waters/Pubs/Climate_Change_and_t-
he_European_Water_Dimension_2005.pdf.
(3) HL L 324., 2003.12.11., 1. o.
(4) HL L 277., 2005.10.21., 1. o.
(5) HL L 161., 1999.6.26., 1. o.
(6) HL L 130., 1994.5.25., 1. o.
(7) HL L 161., 1999.6.26., 57. o.
(8) HL L 161., 1999.6.26., 62. o.
(9) HL L 213., 1999.8.13., 5. o.
–tekintettel a Bizottság erdészeti ágazatra vonatkozó európai uniós stratégiáról szóló közleményére
(COM(1998)0649),
–tekintettel a Bizottság által előterjesztett, a környezetvédelmi célú pénzügyi eszközről (LIFE +) szóló
európai parlamenti és tanácsi rendeletre irányuló javaslatra (COM(2004)0621),
–tekintettel az ama nyár európai természeti katasztrófáiról (tüzek és áradások) szóló, 2005. szeptember 8-i
állásfoglalásra (1),
–tekintettel eljárási szabályzata 45. cikkére,
–tekintettel a Regionális Fejlesztési Bizottság jelentésére (A6-0147/2006),
A. mivel az ENSZ adatai alapján a természeti katasztrófák 1980 óta 65 000 ember életét követelték
Európában és 124,2 milliárd euro értékű gazdasági költséget eredményeztek,
B. mivel 2005 augusztusában a viharos esőzések a 2002 óta történt legsúlyosabb áradásokat okozták, és
ezzel 70 ember életét oltották ki,
C. mivel 2005-ben a tűzvészek ismét több ezer hektár erdőt pusztítottak el, ráadásul több mint 30 civil és
tűzoltó életét követelték, és a rendkívüli szárazság hozzájárult és hozzájárul az érintett régiók ésországok számára évenként bekövetkező veszedelemmé vált jelenség súlyosbodásához,
D. mivel a tüzek óriási –különösen a lakóházak és a mezőgazdasági ingatlanok pusztulásával, valamint
állatok százainak elvesztésével járó –személyes tragédiákat eredményeztek,
E. mivel a 2005-ös aszály, amely különlegesen tartós és súlyos volt, különösen Európa déli és nyugati
részein, gyakorlatilag Portugália egész területét, valamint Spanyolország, Franciaország és Olaszország
kiterjedt területeit igen súlyosan érintette,
F. mivel a természeti katasztrófáknak rövid és hosszú távon igen súlyos hatásai vannak az érintett, külö-
nösen a „konvergencia” célok által érintett kevésbé fejlett területeken, vagy a természetes akadályokkal
küszködő térségek gazdaságaira és katasztrofális következményekkel járnak az infrastruktúrára, a gazda-
sági kapacitásra, a természeti és kulturális örökségre, a környezetre és az idegenforgalomra nézve,
G. mivel az aszály és az elhúzódó tűzvészek felgyorsítják Európa kiterjedt déli területeinek sivatagosodását
(különösen az erdős mediterrán területeken, valamint az egyetlen, nem őshonos fajtából álló, a tűzre
igen érzékeny, kiterjedt erdőterületeken), és ezzel veszélyeztetik az érintett települések lakosságának élet-minőségét, megfosztva őket az alapvető túlélési szükségletekhez szükséges víztől, továbbá valamennyi
növényi kultúra elvesztését, és ezáltal az állati takarmány árával kapcsolatos spekulációt eredményezve,
H. mivel a természeti katasztrófák akkor következnek be, amikor a szélsőséges időjárási viszonyok veszé-
lyeztetett térségeket érintenek, és mivel ennek megfelelően csökkenteni kell e térségek veszélyeztetett-
ségét figyelembe véve azt, hogy a szélsőséges éghajlati jelenségek egyre gyakoribbak,
I. mivel az európai szomszédsági politika alapján létrehozott szinergiákhoz –különösen a hasonló hely-
zetben lévő Euromed partnerségi országokhoz –teljesen illeszkedni kell,
J. mivel földrajzi elhelyezkedésük miatt a legkülső régiók ki vannak téve a természeti katasztrófák –külö-
nösen a ciklonok, földrengések, vulkánkitörések, sőt szökőárak –sajátos és súlyos veszélyeinek,
K. mivel az olyan emberi tevékenységekhez kapcsolódó bizonyos tényezők, mint (a tűz gazdálkodási
eszközként történő hagyományos felhasználását alkalmazó) intenzív mezőgazdasági termelés, az
erdőirtás, a folyómedrek természetes árvízvisszatartó képességének erőteljes csökkentése, valamint aveszélyeztetett térségekben zajló fokozott urbanizáció, továbbá a hegyvidéki területek egyes szabadidőstevékenységek végzése során a városi lakosok általi elözönlése súlyosbíthatják a természeti katasztrófák
mértékét,2006.12.7. C 297 E/370 Az Európai Unió Hivatalos Lapja
2006. május 18., csütörtökHU
(1) Elfogadott szövegek, P6_TA(2005)0334.
L. mivel az aszály meghatározó mértékben járul hozzá a tűzvészek terjedéséhez, amelyek az európai erdő-
ségek pusztulásának elsőszámú okai,
M. mivel a közös mezőgazdasági politika és annak egymást követő reformjai elősegítették a termelés
koncentrációját, ami hozzájárult a vidéki területek állandó sivatagosodásához és a gazdálkodás abbaha-gyásához, növelve ezzel az erdőtüzek kockázatát, és súlyosbítva az aszály következményeit,
N. mivel a tűzvészek fokozzák a vidéki területek folyamatos elnéptelenedését, a gazdálkodást és hagyomá-
nyos tevékenységeik feladását; mivel az erdők karbantartása nem megfelelő; mivel számos erdőségbencsupán egyetlen erdei fafajta található, a fafajták változatos telepítése pedig nem megfelelő; mivel nemlétezik valódi (megfelelő eszközökkel és közösségi szinten történő finanszírozással rendelkező) megelő-
zési politika, szándékos gyújtogatás esetén pedig a büntetések enyhék,
O. mivel az Európai Uniónak el kell ismernie a mediterrán területeken előforduló természeti katasztrófák
(mint például az aszály és a tűzvész) különleges jellegét, és ki kell igazítania megelőzését, kutatását,kockázatkezelését, polgári védelmét és szolidaritási eszközeit,
P. mivel Európának meg kell erősítenie az éghajlatváltozáshoz történő alkalmazkodást szolgáló intézkedé-
seket, amihez a helyi, regionális és nemzeti és európai hatóságok, továbbá a polgárok, valamint az ipari
és közlekedési ágazatok erőfeszítései szükségesek,
Q. mivel szükség van az Európai Unió megelőző intézkedéseinek megerősítésére annak érdekében, hogy
szembe lehessen nézni a természeti katasztrófák valamennyi fajtájával, amennyiben szükséges olyanközös stratégiai iránymutatásokat létrehozva, amelyek a tagállamok közötti jobb együttműködést, vala-mint a különböző közösségi eszközök (strukturális alapok, szolidaritási alap, a jövőbeli európai mező-
gazdasági vidékfejlesztési alap (EMVA) és a jövőbeli környezetvédelmi finanszírozási eszköz (LIFE +) és
az új, gyorsreagálási és készenléti eszköz vészhelyzetben) nagyobb fokú alkalmazhatóságát és együttmű-ködését teszik lehetővé,
R. mivel a közösségi intézkedések még mindig hiányosak, amit súlyosbít az egyes tagállamok által a termé-
szeti katasztrófák elleni küzdelem tekintetében hozott rendelkezésekben szereplő fejlesztés sokfélesége és
annak eltérő szintjei,
S. mivel a strukturális alapoknak fontosabb szerepet kellene játszaniuk a katasztrófák megelőzésére és azok
következményeinek kezelésére irányuló intézkedések finanszírozásában, és a tervezett konkrét közösségieszköz, az európai szolidaritási alap –és így a jelenleg zajló, javasolt felülvizsgálat –a gyakorlatban nem
bizonyult hatékonynak,
T. mivel a megelőző intézkedések enyhítik az árvizek által a lakóépületekben, az infrastruktúrában és a
termelési tevékenységekben okozott anyagi károkat, amint ez az alpesi térségekben is beigazolódott, ahola 2005-ös áradások sokkal kevesebb kárt okoztak, mint 2002-ben annak ellenére, hogy az áradássúlyosabb volt,
U. mivel azonban a tűzvészek tekintetében a közösségi megelőző intézkedések szinte kizárólag a vidék-
fejlesztési politikára korlátozódnak, ami idáig egyértelműen elégtelennek bizonyult, ami igazolja az
erdőtüzek kockázatának megelőzésére és kezelésére irányuló, valamint a tagállamok területén találhatóerdők egyedi jellegéhez igazított, egyedi, megfelelően finanszírozott közösségi erdővédelmi programszükségességét,
V. mivel a víz fenntartható felhasználásáról szóló intenzív tájékoztatási kampányok jelentős mértékben
csökkenthetik a vízfogyasztást és enyhíthetik a súlyos aszályokat,
W. mivel az illetékes állami szervek között az összehangoltság hiánya volt tapasztalható, és a katasztrófák
megelőzése, kezelése, valamint az érintett térségeknek és a közvetlen áldozatoknak nyújtott segítségképezik az európai uniós fellépések három alappillérét, amelyekben az Uniónak aktívabb szerepet kellene
játszania,
X. mivel a lakosság, a társadalom széles rétegei, a nem-kormányzati szervezetek és a civil társadalom
képviselői részéről egyértelmű elégedetlenség tapasztalható,
1. szükségesnek tartja, hogy a Bizottság terjesszen elő javaslatot a természeti katasztrófák elleni küzde-
lemmel foglalkozó európai stratégia kidolgozására, beleértve az átfogó kockázatmegelőzést és az Unió
egységes fellépéséhez egy, a katasztrófák egyes fajtáihoz, valamint az egyes erdei ökológiai rendszerekhez
igazított műszaki jegyzőkönyvet;2006.12.7. C 297 E/371 Az Európai Unió Hivatalos Lapja
2006. május 18., csütörtökHU
2. elismeri a különböző EU-tagállamokban előforduló természeti katasztrófák (mint például az aszály és a
mediterrán területeken előforduló tűzvész) sajátos jellegét, és sürgeti a Bizottságot, hogy –az ilyen katasztró-
fákra irányuló, kielégítőbb reakció megkönnyítése céljából –igazítsa ki a közösségi megelőzést, kutatást,
kockázatkezelést, polgári védelmét és szolidaritási eszközöket;
3. úgy véli, hogy valamennyi tagállamban alapos felmérést kell végezni a tüzekre és hosszantartó
aszályokra leginkább érzékeny területekről, valamint az e területeken rendelkezésre álló forrásokról, egy
megelő zőstratégia kigondolása, valamint helyi szinten a valóban hatékony intézkedés és a koordináció elvég-
zésének lehetővé tétele érdekében;
4. úgy véli továbbá, hogy e javaslatnak tartalmaznia kell az annak biztosítására irányuló intézkedéseket,
hogy a vizet a legnagyobb vízfelhasználók –azaz a gazdálkodók, városi felhasználók és az ipar –ésszerűen
és hatékonyan használják fel; felszólít a „felhasználó fizet” és a „szennyező fizet” elvek annak biztosítása érde-
kében történő alkalmazására, hogy a vizet ésszerűbben kezeljék, valamint, hogy a szennyvizet kiterjedtebben
felügyeljék és ellenőrizzék;
5. szükségesnek ítéli, hogy az említett stratégia kiemelt figyelmet fordítson a szigetekre és hegyvidéki
régiókra, az alacsony népsűrűségű, valamint az elnéptelenedéstől szenvedő régiókra, a határmenti területekre,
a külső és a legkülső régiókra, valamint a „konvergencia” célok által érintett leghátrányosabb helyzetű
területekre;
6. rámutat arra, hogy az Unió egész területén a regionális és helyi hatóságok egyre inkább tudatára
ébrednek a természeti katasztrófák kérdésének, valamint rámutat a regionális szereplők által a megelőzésben,a katasztrófák kezelésében és a természeti katasztrófák egyénekre gyakorolt hatásának enyhítésében játszottpótolhatatlan szerepre;
7. hangsúlyozza, hogy a strukturális alapokon belül megfelelő mértékű fellépést kell biztosítani a termé-
szeti katasztrófák megelőzése és kezelése, valamint az alapnak az ilyen jellegű katasztrófák elhárítására szol-
gáló egyéb jelenlegi közösségi eszközzel történő összehangolása terén; kéri, hogy a katasztrófahelyzetekben
történő fellépések javítása érdekében a 2007–2013-as pénzügyi programozási időszakban biztosítsák a
különböző pénzeszközökben rendelkezésre álló források átcsoportosításához szükséges rugalmasságot;
8. sürgeti a Bizottságot, hogy az európai szolidaritási alapon és más közösségi eszközökön keresztül
bocsássa rendelkezésre a természeti katasztrófák áldozatai és közvetlen hozzátartozóik szenvedésének enyhí-tése és anyagi szükségleteik kielégítése céljából szükséges forrásokat;
9. emlékeztet rá, hogy az új programozási időszakban a tűzvészek és árvizek megelőzésére és az azok
elleni küzdelemre irányuló intézkedések támogathatóak a strukturális alapokból, ezért kéri a Tanácsot, hogyezt így tekintse, és hogy közös álláspontjaiban legyen következetes;
10. hangsúlyozza, hogy az Európai Uniótól pénzügyi segítségben részesülő helyreállítási intézkedéseknek
tartalmazniuk kell a katasztrófák újbóli bekövetkezésének megelőzését célzó intézkedéseket is;
11. úgy ítéli meg, hogy a Tanácsnak meg kell vitatnia a leghatékonyabb intézkedéseket, egy esetleges
tűzvész elkerülhetetlen következményeként felmerülő szükségletek felmérésére és az azokra történő hatékony
reagálásra;
12. úgy véli, hogy a 2007–2013-as pénzügyi kereten belül létre kell hozni egy közösségi erdőtűz-védelmi
programot, amely az erdőtüzekkel kapcsolatos, megfelelően finanszírozott figyelemfelkeltésre, a megelőzésreés a kockázatkezelésre vonatkozó, az agrár- és strukturális politikai intézkedésekhez tökéletesen illeszkedőkezdeményezések elősegítésére irányul;
13. rámutat, hogy az aszály és az erdőtüzek hatásait mérsékelhetné a kis- és középméretű gazdaságok
kiterjedt hálózata, valamint a fenntarthatóbb (különösen a víz és a talaj felhasználása során alkalmazott)termelési módszereket elősegítő agrárpolitika megléte;
14. megjegyzi, hogy a brüsszeli Európai Tanács 2005. december 15-i és 16-i ülésének a 2007–2013.
közötti pénzügyi tervet illető döntését követően a „területi együttműködés” célja jelentős mértékben csök-
kent, különösen a nemzetek közötti és régiók közötti szinten; sürgeti a Bizottságot, hogy garantálja, hogy apénzügyi támogatás megfelelő mértékű legyen a folyamatban lévő tárgyalások során annak érdekében, hogy
az Interreg programban a természeti katasztrófák elleni küzdelem területén szereplő fellépések megvalósítása
ne szenvedjen csorbát; valamint hangsúlyozza az árvizekkel és a tűzvésszel kapcsolatos kérdésekben a szom-
szédos harmadik országokkal folytatott együttműködés fontosságát;2006.12.7. C 297 E/372 Az Európai Unió Hivatalos Lapja
2006. május 18., csütörtökHU
15. úgy ítéli meg, hogy a Bizottságnak, az árvizek előrejelzéséről és kezeléséről szóló irányelvre irányuló
javaslat mintájára elő kell terjesztenie egy, az Európai Unió területén kialakuló tűzvészek megelő zéséről és
kezeléséről szólóirányelvre irányuló javaslatot annak érdekében, hogy ezen jelenség kezelésére optimalizálnilehessen a jelenlegi közösségi és nemzeti erőforrások kihasználását; szintén hasonló javaslat kidolgozásáttartja szükségesnek az aszályok kialakulása kockázatainak megelőzésére és kezelésére, és felkéri a Bizottságot,hogy az Európai Közösség kutatási, technológiafejlesztési és demonstrációs tevékenységekre vonatkozó
hetedik keretprogramja (2007–2013) (COM(2005)0119) tevékenységeibe ágyazva tanulmányozza egy, a
szárazsággal és sivatagosodással foglalkozó központ létrehozásának lehetőségét;
16. úgy ítéli meg, hogy az Európai Parlamentnek el kell kezdenie a felszerelések hiányosságainak és ebből
következő problémáknak az ellenőrzését a tagállamokban előforduló természeti katasztrófák ellen folytatott
küzdelemben;
17. felszólítja a Bizottságot, hogy haladéktalanul dolgozzon ki közleményt a földrengések kockázatának
megelő zéséről, azok kezeléséről és felméréséről, a többi természeti katasztrófa (árvizek, tűzvészek, aszály)
vonatkozásában kidolgozotthoz hasonlóan;
18. felszólítja a Bizottságot, hogy –a tagállamokkal, a regionális és helyi hatóságokkal, valamint más
érdekelt intézményekkel együttműködve –gyűjtse össze és terjessze a természeti katasztrófák megelőzése
és hatékony kezelése érdekében elfogadott intézkedésekre vonatkozó, a helyes gyakorlattal kapcsolatos
esettanulmányokat;
19. kéri a Tanácsot és a tagállamokat, hogy a jelenleg elfogadás alatt álló 7. keretprogramban fokozzák a
katasztrófa-megelőzésre irányuló vizsgálatokat, különös figyelmet fordítva a korai előrejelző rendszerek vala-
mint az adatgyűjtésre és azok kellő időben történő továbbítására irányuló rendszerek javítására;
20. tudomásul veszi a Biztonsági és Környezetvédelmi Globális Megfigyelőközpont (GMES) létrehozására
irányuló kísérleti szakasz beindítását, amelynek lehetővé kellene tennie, hogy az Európai Unió javítsa a
természeti katasztrófák megelőzését, nyomon követését és értékelését, és sürgeti, hogy növeljék az említettmegfigyel őközpont számára nyújtandó pénzügyi hozzájárulást, valamint cselekvési programját terjesszék ki
valamennyi, a tagállamokban esetlegesen előforduló természeti katasztrófára;
21. sürgeti a GALILEO rendszer üzembe helyezését, amely fokozná az Európai Unió képességét a szélső-
séges időjárási viszonyok és természeti jelenségek előrejelzése, nyomon követése és megértése tekintetében;továbbá a tűzesetek kimutatása, valamint a tűzkitörések hatékony megelőzése érdekében sürgeti más jellegűfelszerelések és eszközök használatát;
22. sajnálattal veszi tudomásul, hogy a Bizottságnak az Európai Unió erdészeti stratégiája alkalmazásáról
szóló jelentésével kapcsolatos közleménye (COM(2005)0084) nem fordít különös figyelmet a tűzvészekproblémájára és figyelmen kívül hagyja a tényt, hogy ez az erdők pusztulásának legfőbb tényezője, ezért kéria tagállamokat, hogy pótolják a hiányosságot, és felkéri a Bizottságot, hogy foglaljon megfelelő intézkedé-
seket az erdészeti cselekvési tervbe, amelyet a közeljövőben kell benyújtania és aminek tartalmaznia kell egy
lehetséges európai tűzalapra vagy európai erdőalapra vonatkozó rendelkezést, amelyet a Natura 2000 háló-zatban szereplő hegyvidéki területek és erdők megőrzésére és helyreállítására szánt intézkedések támogatá-
sára lehetne felhasználni;
23. javasolja a tagállamoknak, hogy vidékfejlesztési terveikbe foglaljanak bele és hajtsanak végre kötelező
jellegű intézkedéseket a szárazság, a sivatagosodás, a tűzvészek és áradások megelőzésére, és ösztönözzék a
gazdák részvételét a megfelelő fafajták telepítésében, az erdők tisztításában, az erózió elleni küzdelemben, és
a jobb vízhasználatban, mivel ők a vidék megőrzésének legfőbb letéteményesei; kéri ezért az Európai
Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról szóló
1999. május 17-i 1257/1999/EK tanácsi rendeletben (
1) a tűzvédelmi pászták fenntartására meghatározott
támogatás fenntartását, valamint, hogy nyújtsanak háttértámogatást az erdők nyereségességének növeléséreés az esetlegesen a mediterrán régióban elhelyezkedő, gazdaságilag kevésbé termelékeny hegyvidéki területekelnéptelenedésének megelőzésére irányuló intézkedésekhez (különös figyelmet fordítva a vállalkozásoknál avegyes gazdálkodással/erdővel/legeltetéssel kapcsolatosan végzett tevékenységekre, valamint a legelők
védelmére);2006.12.7. C 297 E/373 Az Európai Unió Hivatalos Lapja
2006. május 18., csütörtökHU
(1) HL L 160., 1999.6.26., 80. o.
24. felhívja a Bizottságot és a tagállamokat, hogy dolgozzanak ki a természeti katasztrófák kockázatainak
és következményeinek csökkentésére a tagállamokkal együttműködve létrehozott megelőző intézkedésekről,
valamint a küzdelemre vonatkozó intézkedésekről szóló tájékoztatási és oktatási kampányt, különös tekin-tettel a leginkább veszélyeztetett területekre, ezáltal tudatosítva a közvéleményben a környezetvédelem és atermészetes erőforrások megőrzésének fontosságát, többek között a kockázatot jelentő mezőgazdasági és
szabadidős tevékenységek elkerülése révén; felszólítja továbbá a Bizottságot, hogy –egy katasztrófa bekövet-
kezése során a negatív hatások lehető legkisebbre történő csökkentése érdekében –segítsen elő képzési
gyakorlatokat;
25. sürgeti a Bizottságot, hogy (az európai képzési programok, valamint a megfelelő munkagyakorlatok
cseréjére irányuló programok keretében) segítsen elő egy különös programot a tűzoltók és a tűzoltó-
szakértők számára azzal a céllal, hogy lehetővé tegye számukra, hogy a hegyvidékek védelmével, megőrzé-sével, javításával és helyreállításával kapcsolatban további feladatokat vállalhassanak, és ezáltal biztosított
munkahelyeket és állandó foglalkoztatást garantáljon; sürgeti továbbá a Bizottságot, hogy vegye fontolóra
mind a tűzoltó csapatokra, mind pedig maguknak a tűzoltóknak a képzésére és készségeire vonatkozóeurópai értékelési és jóváhagyási rendszerre irányuló javaslat lehetőségét;
26. felszólítja a Bizottságot, hogy tanulmányozza és javasolja a Parlamentnek és a Tanácsnak olyan kény-
szerítő intézkedések végrehajtásának módjait, amelyek a gyújtogatással kapcsolatos hanyagságtól és szán-
dékos cselekményektől elriasztanak (jogorvoslat, rendőrségi beavatkozás, az ilyen cselekmények környezetvé-
delmi bűncselekményként történő besorolása stb.);
27. sajnálja, hogy a „Forest Focus” program tűzmegelőzésre irányuló intézkedései nem tartoznak az új
„LIFE +” program kiemelt figyelmet élvező témái közé; felszólítja a Bizottságot és a Tanácsot, hogy vegye fel
ezeket az intézkedéseket az új programba és teremtsen számukra megfelelő finanszírozást;
28. mivel számos terület tapasztalta az elmúlt pár évben az erdőpusztulás igen jelentős mértékét, felszólítja
a Bizottságot, hogy dolgozzon ki olyan rendszereket, amelyek lehetővé fogják tenni az ilyen területeken elhe-
lyezkedő erdők őshonos fajtákkal történő újratelepítését, biztosítva ezzel, hogy az ökoszisztéma helyreállítá-
sára és a további katasztrófák megelőzésére irányuló célok ne csupán magánkezdeményezésként igazodjanaka közérdekhez, valamint hogy csökkenjen a katasztrófák éghajlatváltozásra gyakorolt hatása;
29. tudomásul veszi a Bizottság közösségi polgári védelmi mechanizmus létrehozásáról és különösen
a nyomon követő és tájékoztató központ megerősítéséről szóló határozatra irányuló javaslatát
(COM(2006)0029) a szállítási költségek közösségi finanszírozásának lehetőségével; kéri a Tanácsot, hogy a
javaslatot késedelem nélkül fogadja el, és fontolja meg az eszköz megerősítését különös tekintettel a helyszínitevékenységekre, valamint a rendelkezésre álló szűkös erőforrások optimális hasznosítására;
30. felhívja a tagállamokat és a Bizottságot, hogy harmonizált végrehajtási módszerek kidolgozásával
működjenek együtt a katasztrófák esetén meglévő erőforrásokról szóló információk koordinálása és az
ezekről szóló tájékoztatás jelentős javításában, annak biztosítására irányuló különös céllal, hogy elvégezhetők
legyenek azok az elengedhetetlen vészhelyzeti műveletek, amelyek akkor szükségesek, ha korlátozott időre
szárazföldi és légi tűzoltó-felszerelést kell azonnal hozzáférhetővé tenni;
31. emlékeztet rá, hogy 2003. szeptember 4-i, a nyári forróság következményeiről szóló állásfoglalá-
sában (
1) kedvezően nyilatkozott egy európai polgári védelmi erő létrehozásáról (törlés); felkéri a Bizottságot,
hogy teljes mértékben vegye figyelembe a szubszidiritás elvét a cél elérése során; úgy véli, hogy egy ilyen
európai mechanizmusnak készenlétben kell állnia a nyári időszak során, amikor Európa és különösen a
mediterrán országok folyamatosan ki vannak téve a tűzvész veszélyének, és hogy minden tagállamnak hozzákell járulni ehhez az európai mechanizmushoz felszerelés, eszközök és személyzet biztosításával;
32. felszólítja a tagállamokat, valamint a regionális és helyi hatóságokat, hogy töröljék el a polgári védelem
igazgatási és területi akadályait, valamint hogy támogassák a mentőcsapatok (tűzoltócsapatok, egészségügyisürgősségi, rendőrségi, hegyi, vízi és bányász mentőcsapatok) nagyobb fokú rugalmasságát és működőképes-
ségét a szomszédos régiókban;2006.12.7. C 297 E/374 Az Európai Unió Hivatalos Lapja
2006. május 18., csütörtökHU
(1) HL C 76 E, 2004.3.25., 382. o.
33. hangsúlyozza az EU Szolidaritási Alapjának fontosságát, mivel ez az a legfőbb eszköz, amely lehetővé
teszi, hogy az Európai Unió súlyos katasztrófák –például áradások, tűzvészek vagy aszályok, a forgószelek,
földrengések, vulkánkitörések vagy szökőárak –esetén késedelem nélkül reagáljon; sürgeti a Bizottságot és a
Tanácsot, hogy vegyék újra napirendre a Parlament javaslatait, figyelmüket különösen az áldozatokra éscsaládtagjaikra kiterjesztve;
34. sürgeti a Tanácsot, hogy igazítsa ki a szolidaritási alapot (különös hivatkozással a határidőkre és a
támogatható intézkedésekre) annak érdekében, hogy lehetővé váljon számára az olyan jellegű sajátos termé-
szeti katasztrófák –mint például a tűzvész, az aszály és az áradás –kezelése, mint amilyenek a tagálla-
mokban fordulnak elő;
35. úgy véli, hogy a szolidaritási alapnak továbbra is lehetővé kell tennie az olyan katasztrófák esetén
elvégzendő intézkedések megtételét, amelyek –noha jelentősek –nem érik el a megkövetelt legalacsonyabb
szintet, lehetővé kell továbbá tennie, hogy segítséget lehessen nyújtani az olyan esetekben bekövetkezettkülönös körülmények esetén, amikor egy adott régió lakosságának nagy részét egy olyan katasztrófa érin-tette, amelynek életkörülményeikre nézve súlyos, hosszú távú hatása lesz;
36. felhívja azonban a figyelmet a természeti katasztrófák bekövetkezésének megelőzése –amennyiben
lehetséges –és a természeti katasztrófák által okozott károk helyreállítása kapcsán más létező eszközök
bevonásának szükségességére, mint például a regionális célokat szolgáló állami támogatások vagy az EurópaiBefektetési Bank hitelei;
37. felszólít egy közösségi mezőgazdasági-katasztrófa alap létrehozására a természeti katasztrófák által
érintett mezőgazdasági termelők oldalán a növényi kultúrákban bekövetkezett veszteségekből eredő bevétel-
kiesések kompenzációjának érdekében;
38. utasítja elnökét, hogy továbbítsa ezt az állásfoglalást a Tanácsnak, a Bizottságnak, valamint a 2005-ös
természeti katasztrófák által sújtott térségek kormányainak és parlamentjeinek, e térségek nemzeti, regionális
és helyi hatóságainak, továbbá a Régiók Bizottságának.
P6_TA(2006)0224
Természeti katasztrófák –környezetvédelmi szempontok
Az Európai Parlament állásfoglalása a természeti katasztrófákról (tűzvészek, szárazságok és
áradások) –környezetvédelmi szempontok (2005/2192(INI))
Az Európai Parlament,
–tekintettel a közép-európai katasztrofális áradásokról szóló, 2002. szeptember 5-i (1), a portugáliai száraz-
ságról szóló, 2005. április 14-i (2), a spanyolországi szárazságról szóló, 2005. május 12-i (3) és a nyáron
Európában bekövetkezett természeti katasztrófákról szóló, 2005. szeptember 8-i (4) állásfoglalásaira,
–tekintettel az ENSZ éghajlat-változási keretegyezményéhez csatolt, 1997. december 11-i Kyotói
Jegyzőkönyvre, és annak az Európai Közösség által 2002. május 25-én történő ratifikálására,
–tekintettel „A globális éghajlatváltozás elleni küzdelem megnyerése” című, 2005. november 16-i
állásfoglalására (5),
–tekintettel az éghajlatváltozásról szóló, 2006. január 18-i állásfoglalására (6),2006.12.7. C 297 E/375 Az Európai Unió Hivatalos Lapja
2006. május 18., csütörtökHU
(1) HL C 272. E, 2003.11.13., 471. o.
(2) HL C 33. E, 2006.2.9., 599. o.
(3) HL C 92. E, 2006.4.20., 414. o.
(4) Az említett napon elfogadott szövegek, P6_TA(2005)0334.
(5) Az említett napon elfogadott szövegek, P6_TA(2005)0433.
(6) Az említett napon elfogadott szövegek, P6_TA(2006)0019.